Austraalias välismaalastest kinnisvaralaenu taotlejatele nüüd karmimad tingimused
#000000
Austraalia Commonwealth Bank on välismaalastest kinnisvaralaenu taotlejatele laenutingimusi palju karmimaks muutnud ja seda eesmärgiga vähendada riske, mida tekitavad peamiselt hinna rahvusest laenusaajad. Commonwealth Bank on tuntud kui Austraalia suurim kinnisvaralaenude väljastaja pank, kelle portfelli kuulub ca veerand kõigist Austraalias väljaantud kinnisvaralaenudest.
#000001
Mis siis välismaalastest kinnisvaralaenu taotlejate jaoks muutus?
#000002
Üks uuendustest on kindlasti see, et lükatakse tagasi selliste Austraalias elavate välismaalaste laenutaotlused, kes on ettevõtjad ja ise endale tööandjaks. Laenu ei saa ka need ajutised ja mittekodanikest elanikud, kes saavad oma sissetuleku mõnes välisvaluutas. Üle vaadatakse ka igakuiste sissetulekute ja tulevaste laenumaksete suhe – endise 80% asemel võib kinnisvaralaenu maks nüüd moodustada vaid 70% igakuisest sissetulekust.
#000003
Viimse paari aastaga on hiinlastest kinnisvaralaenuga koduostjate arv järsult pea kahekordistunud ning see on ka põhjuseks, miks täiendavaid meetmeid rakendati. Vastavalt on karmistanud oma nõudeid samuti ka Austraalia ja Uus-Meremaa pankade grupp.
#000005
Kartus hiinlaste suhtes on aga tingitud sellest, et niivõrd suure sealsetest kodanikest laenusaajate arvu juures võib eeldada Austraalia kinnisvara hindade suurt langust juhul, kui Hiina majandus peaks järsku langema ning sealne nõudlus kahanema. Kui selline must stsenaarium peaks käiku minema, kaotab kinnisvaralaenu tagatiseks antud kinnisvara oma väärtust. Seega suureneb ka panga risk.
#000006
Praegune asjade seis on pigem vastupidine – viimase mõne aastaga on Austraalia kinnisvaraturul välismaalaste aktiivsus märkimisväärselt kinnisvara hindu tõstnud: hinnanguliselt isegi ligi poole võrra. Tulemusena ei suuda Austraalia enda kodanikud tihtipeale enam ise endale kodusid soetada.
#000007
Järgmine postitusKinnisvaralaen maja ehituseks – ebakindla tulevikuga kadalipp tugevatele
#000010
Enne laenu taotlemist tutvu lepingutingimustega ja konsulteeri Omalaenu asjatundjaga. 10 000 eurose laenusumma puhul, fikseeritud intressimääraga 16% aastas, tähtajaga annuiteetgraafiku alusel 10 aastat on kuumakse 167,51 ja kulukuse määr 17,49% aastas. Nimetatud kulule võib lisanduda tagatise kindlustamise tasu. Aastane intressimäär kuni 16% aastas. Laenu periood 3 kuud kuni 15 aastat.
#000011
Kodumaine kinnisvaralaenudele spetsialiseerunud finantseerimisettevõte – Omalaenu abil lahendad rahavajaduse kiirelt ja lihtsalt.
#000012